钦定古今图书集成/明伦汇编/氏族典/第319卷 > 《廖用贤尚友录》 > 丁奉
## 钦定古今图书集成/明伦汇编/氏族典/第319卷 > 《廖用贤尚友录》 > 丁奉

按《吴志丁奉传》：“奉字承渊，庐江安丰人也。少以骁勇
为小将，战斗常冠军。孙亮即位，为冠军将军，封都亭
侯，迁灭寇将军。孙休即位，与谋诛孙𬘭，迁大将军。永
安三年，假节领徐州牧。休薨，立孙皓，迁右大司马。建
衡元年，奉率众治徐塘，因攻晋穀阳，无所获，皓怒，斩
奉。”